
Проф. Милена Станева завършва медицина през 1992 г. в Медицински Университет-София с отличен успех. Притежава три специалности - Вътрешни болести, Кардиология и Ангиология. Има признати квалификации за високоспециализирана дейност (ВСД): ''Правоспособност по ултразвукова съдова диагностика'', ''Ехокардиография – базисно и експертно ниво". Единственият в България лекар сертифициран за лечение на лимфедем от Клиника "Фьолди" - Германия.
Работила е в Клиниката по кардиология на УБ „Лозенец” (бившата Правителствена болница), Клиниката по кардиология в УМБАЛ „Св. Екатерина”, а от 2006 г. в Клиниката по съдова хирургия и ангиология в Аджибадем Сити Клиник УМБАЛ Токуда. През 2017 г. основава и ръководи от тогава Клиниката по Ангиология в лечебното заведение.
В академичното си развитие, проф. Станева Станева е защитила ОНС "Доктор" през 2009 г. с дисертационен труд на тема „Ултразвукова диагностика на функционалните и структурните промени при болни с корорнарна атеросклероза".
Хабилитира се като Доцент през Висша атестационна комисия (ВАК) през 2010 г.,  а заема академичната длъжност "Професор" по ангиология през 2016 г.  
Магистър по Обществено здраве и здравен мениджмънт, ФОЗ - МУ София.
Проф. Станева има над 180 публикации в националния и световния научен печат и над 190 участия в национални и международни медицински форуми. Съавтор е в 5 учебника и 10 научни ръководства.
Научен ръководител е на 7 докторанта, от които 6 успешно защитили публично дисертационен труд, един от които вече е  хабилитиран.
Член на повече от 40 научни журита за защита на дисертационни трудове за придобиване на Образователна и научно степен „Доктор“, на научна степен "Доктор на науките",  както и за присъждане на академични длъжности „Доцент“ и „Професор”.

